પાટણ: પાટીદારોને અનામત, ખેડૂતોના દેવા માફી અને અલ્પેશ કથિરીયાને મુક્ત કરવાની માગણીઓ સાથે આમરણ અનશન કરી રહેલા હાર્દિક પટેલના સમર્થનમાં આજે પાટણના ખોડિયાર મંદિરથી ઉંઝા ઉમિયાધામ સુધી પાટીદારો દ્વારા પદયાત્રા રેલી આયોજીત કરવામાં આવી છે. આ પદયાત્રામાં મોટી સંખ્યામાં પાટીદારો જોડાયા છે. જેમાં કોંગ્રેસના ધારાસભ્ય લલિત વસોયા પણ સામેલ થયા છે. પાટણથી નિકળેલી આ યાત્રા બાલીસણા ગામે બપોરના સમયે વિરામ લીધા બાદ આગળ વધશે અને સાંજે ઉંઝા ઉમિયા ધામ ખાતે પહોંચશે. પાટણથી ઉંઝાનું અંતર 28 કિલોમીટર છે.